Foto: Tengrinews.kz Ukraina MDHning ustav organlaridagi o‘z vakolatxonasini avgust oyida yopdi. Bu haqda MDH Ijroiya qo‘mitasi raisi Sergey Lebedev ma’lum qildi, deya xabar beradi RIA «Novosti». Shunga qaramay, uning so‘zlariga ko‘ra, Ukraina bilan aloqalar davom etmoqda. «Biz afsus bilan shuni aytishimiz mumkinki, Ukrainaning Hamdo‘stlik ustav organlaridagi vakolatxonasi avgust oyida yopildi, biroq biz Ukraina bilan aloqada bo‘lib turibmiz, bu Minskda Ukrainaning Belarusdagi elchixonasi orqali amalga oshirilmoqda», - dedi Lebedev. Shu bilan birga, uning ta’kidlashicha, Ukrainani Hamdo‘stlik tarkibidan chiqmagan, «u hamon ishtirokchi davlat bo‘lib turibdi». Eslatib o‘tamiz, avvalroq Poroshenkoning jurnalistga javobi ijtimoiy tarmoqda bahs-munozaralar keltirib chiqargandi.